Bond-vrou sterf op 77 | Netwerk24
Tania Mallet, wat destyds die rol van Tilly Masterson in die James Bond fliek Goldfinger vertolk het, is Sondag in die ouderdom van 77 oorlede.
Die amptelike Twitter-blad vir James Bond het die nuus bevestig en sê hulle dink aan haar familie en vriende in die hartseer tyd.
Mallet, 'n Britse model en dame Helen Mirren se niggie, het in 1964 in Goldfinger saam met Sean Connoery verskyn (88) nadat sy aanvanklik vir From Russia With Love oorweeg is, People.
Tania Mallet het die rol van Tilly Masterson in Goldfinger vertolk. Foto: Getty Images
Een van die regisseurs het 'n foto van Mallet in 'n bikini gesien en wou haar in From Russia With Love gebruik, maar haar modelloopbaan het in die jare 50's en 60's posgevat.
Mallet het haar salaris wat sy by Goldfinger verdien het, destyds as "vrot" beskryf omdat sy bloot £50 aangebied is vir wanneer sy in 'n toneel verskyn. Sy het onderhandel en dit tot £150 per dag laat opgestoot gekry omdat sy dít vir haar modellering verdien het, berig Hollywood Reporter.
Haar niggie Mirren het haar destyds as "onbeskryflik mooi en gaaf" beskryf en het destyds in haar boek geskryf dat Mallet haar rykdom gebruik het om haar familie te ondersteun, berig Sky News.